stanford-oval/wikipedia huggingface dataset:
בית משכית
הערות שוליים

↑  יהושע בן אריה, ‏אוסטריה: ירידה ותמורות בפעילות, ירושלים החדשה בראשיתה, יד יצחק בן-צבי, ירושלים תשל"ט, עמ' 395, באתר "כותר"
1 2  מרומא לירושלים, באתר גלובס, 8 בספטמבר 2016
1 2  רחוב הרב קוק 10 בית הקונסוליה האוסטרית (משכית) באתר מלון בכל מקום
↑  מאירה גרא: ממועדון התיאטרון דרך "משכית" ועד ניו יורק בעיתון הארץ
1 2  מתוך: קרדום: דו ירחון לידיעת הארץ - ירושלים: בניינים בעיר החדשה
ג'ים קרטר

ערך זה עוסק בשחקן אנגלי. אם התכוונתם לנשיא ארצות הברית, ראו .
| --- | --- |

ג'ים קרטר
 לידה:  19 באוגוסט 1948 (בן 76) הרוגייט, הממלכה המאוחדת 
 שם לידה:  James Edward Carter 
 מדינה:  הממלכה המאוחדת 
 תקופת הפעילות:  מ-1968 
 מקום לימודים:  אוניברסיטת סאסקס  אשוויל קולג' 
 בן או בת זוג:  אימלדה סטונטון (1983–?) 
 צאצאים:  בסי קרטר 
 מספר צאצאים:  1 
 פרסים והוקרה:  קצין במסדר האימפריה הבריטית 
 פרופיל ב-IMDb
 
ג'יימס אדוארד "ג'ים" קרטר (באנגלית: James Edward "Jim" Carter; נולד ב-19 באוגוסט 1948) הוא שחקן אנגלי.
קרטר השתתף בין השאר בסרטי הקולנוע "סודי ביותר!" (1984), "חודש בכפר" (1987), " A Dangerous Man: Lawrence After Arabia" (מ-1992) "טירופו של המלך ג'ורג'" (1994), "ריצ'רד השלישי" (1995), "התזמורת" (1996), "שייקספיר מאוהב" (1998), "הערפד הקטן" (2000), "הקסם של אלה" (2004) ובתפקיד הבלש ויקטור גץ בסרט "מלך הגנבים" (2006). בסרט "מצפן הזהב" (2007) הראשון בטרילוגיה "חומריו האפלים" גילם את ג'ון פאא. עוד כיכב בסרט "House of 9" בתפקיד הצופה, ובסרטו של טים ברטון "אליס בארץ הפלאות" גילם את התליין.
בטלוויזיה השתתף בסדרה "שפתון על צווארונך" (1993), "המפצח" (1994), "העולם על פי מלמוט" (2001), "הבלש המזמר" (1986), "לילות ערב" (1997), הטרילוגיה "Red Riding" (מ-2009), בעיבוד לרומן "A Very British Coup", בפרק בסדרה "הורנבלואר - ימאי וג'נטלמן" (2003) ובפרק בסדרה "רציחות במידסומר". עוד גילם את קפטן בראון במיני-סדרה "קנפורד" (2007) של ה-BBC, ואת מאיור וולדו במיני-סדרה האמריקאית "דינוטופיה" (2002). תפקידו הידוע ביותר הוא מר קרסון, הבאטלר, בסדרה "אחוזת דאונטון" בה הוא משחק משנת 2010. על תפקיד זה היה קרטר מועמד לארבעה פרסי אמי לבידור בפריים טיים לשחקן המשנה מצטיין בסדרת דרמה.
ביוגרפיה

קרטר נולד בהרוגייט שבצפון יורקשייר. אביו עבד במשרד ההגנה ואמו עבדה בתקופת מלחמת העולם בארגון "Women's Land Army" (אנ'), ואחר כך הייתה מזכירה בבית ספר. הוא למד באשוויל קולג' שבהרוגייט, ואחר כך למד משפטים באוניברסיטת סאסקס. שם הצטרף לאגודת הדרמה ושיחק בתפקיד הראשי במחזה "Serjeant Musgrave's Dance", הפקת הסטודנטים הראשונה שהועלתה בתיאטרון "גרדנר ארטס סנטר". אחרי שנתיים נשר מהאוניברסיטה והצטרף לקבוצת תיאטרון שוליים בברייטון.
הקריירה המקצועית שלו החלה בתחילת שנות השבעים של המאה העשרים. המשכורת הראשונה שקיבל הייתה של 5 ליש"ט בשבוע וגם לינה וארוחת על משחקו במחזה "Gum and Goo" מאת הווארד ברנטון בתיאטרון ברייטון קומביניישן, שעלה בברייטון ב-1969.
ביולי 1968 הופיע במחזה "Winter Daddykins" מאת הווארד ברנטון שביים בארי אדווארד, ולצדו הופיעו פיונה בייקר ולילי סו טוד.
ב-1970 הופיע קרטר במופע "Come Together" בתיאטרון רויאל קורט שבלונדון יחד עם ברייטון קומביניישן וקן קמפבל רואדשו ולהקות תיאטרון נוספות.
בתחילה עבד עם להקת התיאטרון קומביניישן בברייטון. אחר כך הצטרף לתיאטרון אוניברסיטת ניוקאסל, שם שיחק בין השאר בתפקיד אסטרגון במחזה "מחכים לגודו". בין השנים 1974 ו-1976 היה בסיבוב הופעות באמריקה יחד עם קבוצת "קן קמפבל רואדשו", כשחזר לאנגליה הצטרף לתיאטרון פיניקס בעיר לסטר. ב-1977 הצטרף ללהקת התיאטרון הלאומי והופיע בתפקיד דום פיולו ב"הגיבן מנוטרדאם" בתיאטרון קוטסלו. ב-1978 היה לחבר ב"יאנג ויק קומפני" וגילם את סטפנו במחזה "הסערה" את בקינגהאם ב"ריצ'רד השלישי" ואת מפיסטופלס במחזה "פאוסט".
מ-21 במאי ועד 29 ביוני 1980 שיחק במחזה "יוליוס קיסר" וגילם את טרבוניוס/ מרולוס/משורר. את ההפקה של "ריברסייד סטודיוס" ביים פיטר גיל. בתיאטרון "יאנג ויק" שיחק קרטר ב-1978 במחזה "ריצ'רד השלישי" ובמחזה "Bartholomew Fair" בבימויו של מייקל בוגדנוב.
אחרי 14 שנה שלא הופיע בתיאטרון, חזר קרטר לבמה ביוני 2005 והשתתף במחזה "President of an Empty Room" בתיאטרון הלאומי, מחזה שכתב סטיבן נייט וביים הווארד דייוויס. לדעתו הופעתו ב"ברנשים וחתיכות" בבימויו של ריצ'רד אייר בשנת 1982 היה רגע משמעותי בקריירה שלו, אז גם פגש את אשתו לעתיד אימלדה סטונטון, שהשתתפה אף היא במחזה. הבמאים האהובים עליו הם ריצ'רד אייר והווארד דייוויס.
קרטר הופיע במחזה "The Infernal Machine" מאת ז'אן קוקטו בתיאטרון ליריק בהמרסמית' לונדון, לצדה של מגי סמית' ובבימויו של סיימון קאלו.
ב-1985 שיחק במחזה "The Passion" מאת ויליאם "ביל" בריידן בתיאטרון הלאומי.
ב-1985 שיחק במחזה "The Passion" מאת ויליאם "ביל" בריידן בתיאטרון הלאומי. כמו כן הופיע במחזה "The Mysteries: The Nativity" וב-"The Passion and Doomsday" בתיאטרון קוטסלו עבור התיאטרון הלאומי. את שתי ההצגות ביים ביל בריידן.
במאי ויוני 1990 שיחק קרטר במחזה "Fashion" מאת דאג לוסי בתיאטרון טריסייקל בבימויו של מייקל אטנבורו.
בהפקה של "הקוסם מארץ עוץ" של הלהקה השייקספירית המלכותית שיחק בתפקיד האריה הפחדן לצד אשתו אימלדה סטונטון שגילמה את דורותי. את ההצגה ביים איאן ג'אדג' והיא הועלתה על הבמה בתיאטרון ברביקן ב-17 בדצמבר 1987, ורצה עד 27 בפברואר 1988.
ביוגרפיה > חיים אישיים

קרטר פגש את השחקנית אימלדה סטונטון בינואר 1982 במהלך החזרות למחזה "ברנשים וחתיכות" של ריצ'רד אייר בתיאטרון הלאומי. קרטר היה בן 34 וסטונטון בת 26, ובתחילה הוא נחשב בעיניה לזקן. השניים התחתנו ב-1983 ובתם בסי נולדה ב-1993.
קרטר הוא יושב ראש של "מועדון הקריקט של המפסטד" הקרוב לביתו. בספטמבר 2011 ארגן במועדון תחרות קריקט לידוענים.
נכון לאוגוסט 2013 קרטר חי בווסט המפסטד שבצפון לונדון.
הערות שוליים

↑  "Jim Carter and Imelda Staunton in Fame in the Frame clip 2"
↑  http://www.jumpin2media.com/contributions/jim-carter. Retrieved 5 November 2011
↑  "Howard Brenton Biography"
↑  "Barry Edwards, New Writing"
↑  "Rob Wilton Theatricalia: Leading Actors S-Z, Maggie Smith (b. 1934)"
↑  "Jim Carter" in www.filmbug.com
↑  "Rob Wilton Theatricalia: National Theatre: 1980s" in www.phyllis.demon.co.uk
↑  "Rob Wilton Theatricalia: Other Plays, 1990–1999" in www.phyllis.demon.co.uk
↑    Olga Craig, ‏Imelda Staunton: My career is not about looks, The Telegraph, 8 December 2008
↑  Celebs turn out for local cricket match
| --- | --- |
בקרת זהויות :  NLI: 987007364441405171  PLWABN: 9810590841605606  BNE: XX5463396  BnF: cb14066049r (data)  GND: 1043079270  ISNI: 0000 0000 8167 7849  LCCN: no2008180377  MusicBrainz: 0e4cebc7-7c5d-4e0e-982e-9b5817b60526  NKC: xx0151905  NLK: KAC2020M3889  NTA: 370545524  SUDOC: 176368000  VIAF: 95071767   WorldCat (עם VIAF): 95071767
רוברט נייפר

רוֹבֵּרְט נַייְפֶר, הברון נייפר הראשון ממִגְדָלָא (באנגלית: Robert Napier, 1st Baron Napier of Magdala;‏ 6 בדצמבר 1810 – 14 בינואר 1890) היה מפקד בצבא הודו הבריטית אשר השתתף במלחמה האנגלו-סיקית הראשונה, השנייה, המצור על לאקנאו במסגרת המרד ההודי הגדול, הקרב על מצדת טאקו והכניסה לבייג'ינג במסגרת מלחמת האופיום השנייה והמשלחת הצבאית לאתיופיה נגד תאודרוס השני, קיסר אתיופיה.
ביוגרפיה

נייפר היה בנו של מייג'ור צ'ארלס פרדריק נייפר, כקצין ארטילריה בריטי הוצב נייפר בציילון (כיום סרי לנקה), הוא למד במכללה הצבאית של חברת הודו המזרחית באדיסקומב, הצטרף ליחידות מהנדסים בצבא בנגל בשנת 1826, הוצב בכלכותה (כיום קולקטה) ב-1828 והחל לעבוד בעבודות השקיה בתעלת מזרח ג'ומנה בשנת 1831.
ביוגרפיה > בהודו

עם פרוץ המלחמה האנגלו-סיקית הראשונה (1845) הוא הצטרף לצבא הסוטליי כקצין מפקד של מהנדסים והיה בקרבות מודקי, סוברון ופירוז שאה, שם נפצע. בשנת 1846 הוא לקח את מבצר הגבעה של קנגרה. לאחר כניעת ממשלת סיקים הוא הפך למהנדס יועץ לתושבים בלאהור.
במלחמת הסיקים השנייה (1848–1849) נייפר הכין את המצור על מולטאן ואז פיקד על מהנדסי האגף הימני של צבא פנג'אב בקרב על גוג'ראט ובמרדף אחר הגנרל הסיקי אטוק, וסיים את המערכה.
כמהנדס אזרחי למועצת המנהל של פנג'אב (1849–1851), נייפר ביצע עבודות ציבוריות של בניית כבישים, תעלות, גשרים, מבנים והגנות גבול. הוא הוחזר לשירות צבאי עבור משלחת הזארה (1852) ובשביל המערכה נגד שבט בורי בפשאוור (1853).
נייפר יצא לחופשה באנגליה בשנת 1856, חזר להודו כסגן קולונל, ובמהלך המרד ההודי הגדול בשנים 1857–1858 היה מהנדס ראשי לכוח הסיוע במצור על לאקנאו בפיקודו של לוטננט גנרל ג'יימס אוטרם.
הוא כיוון הגנה אקטיבית נגד המורדים ונפצע במהלך הפשיטה השנייה, בראשות סר קולין קמפבל (לימים הברון קלייד), אך השתתף בהתקפה הסופית על העיר. על פועלו וביצועו ניתן לו עיטור מסדר הבירית.
ביוגרפיה > בסין

בשנת 1860, במהלך מלחמת האופיום השנייה, הצטרפה חטיבת הכוחות של נייפר למשלחת לסין בפיקודו של סר הופ גרנט. כוחות אלה והתקדמו לבייג'ינג, מה שהוביל לכניעה הסינית.
בשנת 1861 חזר להודו, הועלה לדרגת אלוף ושימש כחבר צבאי במועצת המושל הכללי (פברואר 1861 - מרץ 1865). הוא שימש תקופה קצרה כמשנה למלך ומושל כללי מ-21 בנובמבר ל-2 בדצמבר 1863.
ביוגרפיה > באתיופיה

בשנת 1865 קיבל פיקוד על הצבא בבומביי (כיום מומבאי) ובשנת 1867 הועלה לדרגת סגן אלוף וקיבל פיקוד על המשלחת לאתיופיה. ניצח את הקיסר תאודרוס השני באפריל 1868. הוא זכה בתארים, תודת הפרלמנט וקצבה שנתית של 2,000 לירות שטרלינג.
לאחר שירותו כמושל גיברלטר (1876–1882) הוא מונה לדרגת פילדמרשל בשנת 1883 ושימש כשוטר מצודת לונדון משנת 1887 ועד מותו.
ג'רמי לוין

| --- | --- |

 לידה:  1954 (בן 70 בערך) דרום אפריקה 
 מדינה:  דרום אפריקה 
 השכלה:  אוניברסיטת אוקספורד  אוניברסיטת קיימברידג'  תיכון הולנד פארק 
 
ג'רמי לוין (באנגלית: Jeremy Levin; נולד ב-1954) הוא יהודי אמריקאי, דוקטור לרפואה, נשיא ומנכ"ל של חברת "Ovid Therapeutics" ולשעבר נשיא ומנכ"ל חברת טבע תעשיות פרמצבטיות. לוין נודע בזכות הישגיו בתעשיית הביו-פארמה ושמו צוין כאחד המשפיעים בתעשיית התרופות
ביוגרפיה

לוין נולד בדרום אפריקה, בחווה של משפחתו – חווה דה הויק, בפיקטברג, הכף המערבי. אביו, ארצ'י לוין, היה עיתונאי פוליטי. אמו, לאה לוין, קיבלה תואר דוקטור של כבוד מאוניברסיטת אסקס. היא כיהנה בחבר המנהלים של עמותת האומות המאוחדות, אנטי-עבדות ו-International Alert, והייתה בחבר המנהלים של JUSTICE בין השנים 1982–1992. כמו כן, לאה לוין כיהנה בחבר המנהלים של Redress, Readers International, International Journal of Human Rights. היא המחברת של הספר מטעם אונסקו: "זכויות אדם: שאלות ותשובות" – אחד הספרים בעלי התפוצה הרחבה ביותר בנושא זכויות אדם.
בשנת 1965 התבקש המשפחה לעזוב מיד את המדינה, על רקע התנגדות הוריו למשטר האפרטהייד. בעקבות טבח שארפוויל משפחתו עזבה את דרום אפריקה ועברה לסאליסבורי, רודזיה (כיום הארארה בזימבאבווה). לבסוף התמקמה משפחתו של לוין בלונדון, אנגליה, שם רכש את השכלתו.
קיבל תואר ראשון בזואולוגיה ותואר דוקטור בביולוגיה של התא ומבנה הכרומטין מאוניברסיטת אוקספורד, ותואר דוקטור לרפואה מאוניברסיטת קיימברידג'.
לאחר שסיים לימודי רפואה עבד בבתי חולים: האמרסמית' בלונדון, גרוט שור בקייפטאון שבדרום אפריקה, ובבית החולים האוניברסיטאי בז'נבה, שווייץ. בשנת 1986 הגיע לארצות הברית לעבוד בתעשיית התרופות והתקדם בסולם הדרגות.
שימש כראש פיתוח עסקי גלובלי ושותפויות אסטרטגיות בחברת נוברטיס, ולפני כן היה יו"ר ומנכל של חברת התרופות Cadus.
כיהן כחבר הנהלה בכיר בחברת בריסטול מאיירס סקוויב שם היה אחראי על אסטרטגיה, מיזוגים ורכישות. בתפקיד זה עיצב והוביל את אסטרטגיית "מחרוזת הפנינים" של החברה. אסטרטגיה זו עזרה להוביל את השינוי שעברה BMY כחברה, במיוחד לאחר רכישת חברת Medarex Inc שלוין יזם ביולי 2009, אשר מיצבה את BMY כמובילה בתחום האימונו אונקולוגיה.
במאי 2012 מונה לנשיא ומנכ"ל של חברת התרופות טבע, אחת מחברות התרופות הגדולות בעולם. הוא כיהן בתפקיד עד עזיבתו באוקטובר 2013, על רקע מתיחות עם יו"ר הדירקטוריון פיליפ פרוסט.
כיום לוין משמש מנכ"ל ויו"ר של חברת Ovid Therapeutics Inc, חברה המפתחת תרופות לילדים ומבוגרים עם הפרעות נוירולוגיות תוכניות הפיתוח הראשוניות של Ovid התמקדו במחלות מוח חשוכות מרפא ונדירות, בין היתר: תסמונת אנגלמן ותסמונת איקס שביר.
לוין מכהן כיום כדירקטור בחברות לונדבק, Biocon ו-ZappRx
הוא דובר קבוע בכנסים בתחום הפארמה, בהם הוא מתמקד בהעמקת הקשר בין חברות למטופלים, קיום חדשנות בתעשיית התרופות, הרחבת התפקיד של מיזוגים ורכישות, וגלובליזציה של תעשיית התרופות.
באוקטובר 2023, בעיצומה של מלחמת חרבות ברזל, קרא להתפטרותו או להדחתו המידית של בנימין נתניהו.
לוין נישא בשנת 1987 למרג'רי פלדברג (בתו של סטנלי פלדברג, אחד השותפים המקימים של חברת "TJX"), ולהם שתי בנות. בבעלטתם חווה לגידול פרות. אחיו הוא דייוויד לוין, מנכ"ל McGraw-Hill Education, ואחותו היא מיכל לוין.
תוארי כבוד

אחד האנשים המשפיעים בתעשיית התרופות – FierceBiotech
פרס Kemrode חדשנות של תרופות בתחום ה-לחץ יתר
פרס אלברט איינשטיין למנהיגות במדעי החיים
פרס בני ברית על ההישגים בתחום "מחויבות לשיפור מערכת הבריאות הגלובלית"
אות קצין מאת מסדר הכבוד של רפובליקת הונגריה
הערות שוליים

↑  Jeremy Levin - The 25 most influential people in biopharma today | FierceBiotech, www.fiercebiotech.com (באנגלית)
↑  Honorary Graduates - Honorary Graduates - University of Essex, www.essex.ac.uk (באנגלית)
↑  Leah Levin; a human rights defender of the first rank, Hans Thoolen on Human Rights Defenders, ‏2013-10-07
↑  About REDRESS, www.redress.org
↑  "For Novartis, Alnylam Deal Fulfills Long-Term Plan to Partner on RNAi Drug Development". GenomeWeb (באנגלית). נבדק ב-2017-08-14.
↑  SEC Info - Cadus Corp - ‘S-8 POS’ on 12/23/97, www.secinfo.com
↑  Jeremy Levin Joins Bristol-Myers Squibb as Senior Vice President of External Science, Technology and Licensing | BMS Newsroom, news.bms.com (באנגלית) (ארכיון)
↑  N, Shankar (2012-08-30). "Bristol-Myers Squibb: The Asset Problem And The String Of Pearls". Seeking Alpha (באנגלית אמריקאית). נבדק ב-2017-08-14.
↑  "Teva's Levin May Boost Branded Drugs as Copaxone Threat Looms". Bloomberg.com. נבדק ב-2017-08-14.
↑  Bristol-Myers Squibb to Acquire Medarex | BMS Newsroom, news.bms.com (באנגלית) (ארכיון)
↑  חזי שטרנליכט, טבע מחפשת תרופה, באתר ישראל היום, 31 באוקטובר 2013
↑  כתבי "כלכליסט", ג'רמי לוין: "אני עוזב, אך לא התפטרתי", באתר ynet, 30 באוקטובר 2013
↑  OvidRx, www.ovidrx.com (באנגלית) (ארכיון)
↑  Meg Tirrell, Former Teva CEO's new gig at Ovid Therapeutics, ‏2015-04-16
↑  ZappRX raises $5.6M Series A as pharma becomes more responsive to specialty drug support needs - MedCity News, medcitynews.com (באנגלית)
↑  V. M. Bhagwat, B. V. Ramachandran, Malathion A and B esterases of mouse liver-I, Biochemical Pharmacology 24, 1975-09-15, עמ' 1713–1717
↑   ג'רמי לוין, התפטרות נתניהו הכרחית להמשך קיומה של ישראל, באתר הארץ, 26 באוקטובר 2023
↑  Jeremy Levin - The 25 most influential people in biopharma today | FierceBiotech, www.fiercebiotech.com (באנגלית)
↑  British Expats in Life SciencesBritish Expats in Life Sciences | Strengthening Our United Kingdom of Life Scientists, belsgroup.com (באנגלית)
↑  ASU Now, ASU Now (באנגלית)
| --- | --- |
בקרת זהויות :  LCCN: no2021013227  VIAF: 166161271995847440234   WorldCat (עם VIAF): 166161271995847440234
רודולף למברט

| --- | --- |
פרדריק רודולף למברט כקצין צעיר
פרדריק רודולף למברט כקצין צעיר
 לידה:  16 באוקטובר 1865 איוט סנט לורנס, הממלכה המאוחדת הממלכה המאוחדת
 פטירה:  28 באוגוסט 1946 (בגיל 80) לונדון, הממלכה המאוחדת הממלכה המאוחדת
 מקום קבורה:  Old St Lawrence Church, Ayot St Lawrence 
 מדינה:  הממלכה המאוחדת, הממלכה המאוחדת של בריטניה הגדולה ואירלנד, מדינת אירלנד החופשית 
 כינוי:  לורד קוואן
 השכלה:  כרייסט צ'רץ'  איטון קולג'  המכללה הצבאית המלכותית בסנדהרסט 
 בן או בת זוג:  Caroline Inez Crawley (1 באוגוסט 1893–?) Lady Joan Byng (27 בנובמבר 1922–?) 
 צאצאים:  Lady Elizabeth Lambart, Lady Joanna Lambart 
 השתייכות:  הממלכה המאוחדת הממלכה המאוחדת
 תקופת הפעילות:  1885–1913  1914 – 1926
 דרגה:   פילדמרשל
 תפקידים בשירות
 מפקד הדיוויזיה ה-50   מפקד דיוויזיית המשמר   מפקד הקורפוס ה-14   מפקד הארמייה האיטלקית העשירית   ראש המטה הכללי
 פעולות ומבצעים
 מלחמת הבורים השנייה  מלחמת העולם הראשונה
 עיטורים
  KP   KCB   GCMG   GCVO   GBE
 
לורד פילדמרשל פרדריק רודולף למברט, רוזן קוואן ה-10 (באנגלית: Frederick Rudolph Lambart, 10th Earl of Cavan; ‏ 16 באוקטובר 1865 - 28 באוגוסט 1946, גם לורד קוואן) היה ראש המטה הכללי של צבא בריטניה, מפקד הקורפוס ה-14 של צבא בריטניה בחזית המערבית במלחמת העולם הראשונה ומפקד חיל הסיוע הבריטי בחזית האיטלקית במלחמת העולם הראשונה. נחשב לאחד המפקדים הבריטיים המוצלחים במלחמת העולם הראשונה.
תולדות חייו > עד מלחמת העולם הראשונה

למברט נולד באיוט סנט לורנס ב-16 באוקטובר 1865, התחנך באיטון קולג', קרייסט צ'רץ' (אוקספורד) ובמכללה הצבאית המלכותית בסנדהרסט. ב-1885 התגייס למשמר הגרנדירים. ב-1891 התמנה לעוזר האישי של המושל הכללי של קנדה. ב-1897 קודם לדרגת קפטן ושירת בשירות קרבי במלחמת הבורים. ביוני 1910 התקבל כחבר המסדר הוויקטוריאני המלכותי. ב-1911 עלה לדרגת קולונל וב-8 בנובמבר 1913 פרש מהצבא.
תולדות חייו > מלחמת העולם הראשונה

עם פרוץ מלחמת העולם הראשונה גויס מחדש ומונה למפקד בריגדת המשמר השנייה, אותה הוביל לקרב איפר הראשון באוקטובר 1914. בפברואר 1915 התקבל כחבר מסדר האמבט. ב-15 ביוני 1915 הועלה לדרגת מייג'ור גנרל וקיבל את הפיקוד על הדיוויזיה ה-50, לאחר חודשיים הוקמה בצרפת דיוויזיית העילית דיוויזיית המשמר ולמברט מונה למפקדהּ הראשון. ב-10 בספטמבר קיבל אות מפקד בלגיון הכבוד הצרפתי, שבועיים לאחר מכן נבחר לכהן כחבר בית הלורדים מטעם אירלנד. בינואר 1916 מונה לפקד על הקורפוס ה-14, אותו הוביל לקרב על הסום בקיץ אותה שנה. בנובמבר התקבל כאביר מסדר פטריק הקדוש. ב-1 בינואר 1917 קודם לדרגת לוטננט גנרל והוביל את הקורפוס שלו לקרב פשנדל.
באוקטובר 1917 הועבר הקורפוס לחזית האיטלקית ולמברט מונה למפקד הכוחות הבריטיים בחזית זו. הוא הוביל את המתקפה העיקרית בקרב ויטוריו ונטו, שהביא להכנעת הצבא האוסטרו-הונגרי בראשית נובמבר 1918, תוך שהוא מוביל את הארמייה האיטלקית העשירית. עבור שירותו לממלכת איטליה קיבל את צלב המלחמה האיטלקי מאת ויטוריו אמנואלה השלישי, מלך איטליה ודרגת אביר צלב-גדול במסדר מיכאל הקדוש וג'ורג' הקדוש.
תולדות חייו > לאחר מלחמת העולם הראשונה

במרץ 1920 מונה למפקד מצודת לונדון ובאוקטובר אותה שנה לשלישו של ג'ורג' החמישי, מלך הממלכה המאוחדת. ב-2 בנובמבר 1921 הועלה לדרגת גנרל מלא. ב-19 בפברואר 1922 התמנה לתפקיד ראש המטה הכללי. בתפקידו כראש המטה היה ממונה על ההוצאה לפועל של דו"ח שהמליץ על צמצום ניכר בהוצאה הביטחונית הבריטית ועל צמצום הצבא. ב-1927 היה לאביר מסדר האימפריה הבריטית. ב-31 באוקטובר 1932 הועלה לדרגת פילדמרשל.
ב-12 במאי 1937 פיקד על המשמר בעת הכתרת ג'ורג' השישי, מלך הממלכה המאוחדת. בעת מלחמת העולם השנייה שימש כמפקד יחידת משמר המולדת בהרטפורדשייר.
למברט מת בלונדון ב-28 באוגוסט 1946, והוא בן 81 שנים.
משפחתו

ב-1893 נשא לאשה את אינז קראולי (Inez Crawley ;1870–1920), לזוג לא נולדו ילדים.
לאחר מותה, נשא לאשה בנובמבר 1922 את הסטר ג'ואן בינג (1888-1976; Hester Joan Byng). בתם, אליזבת מרי, הייתה ב-1947 אחת משמונה השושבינות של הנסיכה אליזבת בנישואיה עם פיליפ מאונטבאטן.
הערות שוליים

↑  ביוגרפיה באתר מי ומי במלה"ע הראשונה
↑  הודעה על המינוי
↑  הודעה על המינוי
↑  הודעה על המינוי
↑  תיאור המשתתפים בהכתרה
| מפקדים עליונים של הכוחות וראשי המטה הכללי של הצבא הבריטי |
| --- | --- | --- |
| מפקדים עליונים של הכוחות | ג'ורג' מונק • ג'יימס סקוט • ג'ון צ'רצ'יל • מיינהרד שומברג • ג'ון צ'רצ'יל • ג'יימס באטלר • ג'ון דרלימפל • ג'ורג' וייד • הנסיך ויליאם • ג'ון ליג'ונר • ג'ון מנרס • ג'פרי אמהרסט • הנרי סימור קונווי • ג'פרי אמהרסט • הנסיך פרדריק • דוויד דנדס • הנסיך פרדריק • ארתור ולסלי • רולנד היל • ארתור ולסלי • הנרי הרדינג • הנסיך ג'ורג', דוכס קיימברידג' • גרנט ג'וזף וולסלי • פרדריק רוברטס • נוויל ליטלטון |  |
| ראשי המטה הכללי | נוויל ליטלטון • ויליאם ניקולסון |  |
| ראשי המטה הכללי הקיסרי | ויליאם ניקולסון • ג'ון פרנץ' • צ'ארלס דאגלס • ג'יימס וולף-מארי • ארצ'יבלד מארי • ויליאם רוברטסון • הנרי וילסון • רודולף למברט • ג'ורג' מילן • ארצ'יבלד מונטגומרי-מסינגברד • סיריל דוורל • ג'ון ורקר • אדמונד איירונסייד • ג'ון דיל • אלן ברוק • ברנרד לו מונטגומרי • ויליאם סלים • ג'ון הארדינג • ג'רלד טמפלר • פרנסיס פסטינג |  |
| ראשי המטה הכללי | ריצ'רד האל • ג'יימס קסלס • ג'ופרי בייקר • מייקל קרבר • פיטר האנט • רולנד גיבס • אדווין ברמאל • ג'ון סטאינר • נייג'ל בגנול • ג'ון שאפל • פיטר אינג • צ'ארלס גאת'רי • רוג'ר ווילר • מייקל ווקר • מייק ג'קסון • ריצ'רד דנאט • דוויד ריצ'רדס • פיטר וול • ניק קרטר • מארק קרלטון-סמית • פטריק סנדרס • רולנד ווקר |  |
| --- | --- |
בקרת זהויות :  PLWABN: 9810805632405606  BnF: cb166759872 (data)  CWGC: 75227985  GND: 133309703  ISNI: 0000 0000 2788 1064  VIAF: 1198426   WorldCat (עם VIAF): 1198426
ויליאם רוברטסון

| --- | --- |

ויליאם רוברטסון
 לידה:  29 בינואר 1860 וולבורן, מחוז לינקולנשייר, הממלכה המאוחדת הממלכה המאוחדת
 פטירה:  12 בפברואר 1933 (בגיל 73) לונדון, הממלכה המאוחדת הממלכה המאוחדת
 מקום קבורה:  בית הקברות ברוקווד 
 מדינה:  הממלכה המאוחדת של בריטניה הגדולה ואירלנד, הממלכה המאוחדת 
 כינוי:  'וולי' (Wully)
 השכלה:  הצבא הבריטי 
 בן או בת זוג:  Mildred Adelaide Palin (8 בספטמבר 1894–ערך בלתי־ידוע) 
 צאצאים:  Brian Robertson, 1st Baron Robertson of Oakridge, Helen Millicent Robertson, Rosamund Mildred Robertson, Hugh William John Robertson 
 השתייכות:  הממלכה המאוחדת הממלכה המאוחדת
 תקופת הפעילות:  1877–1920 (כ־43 שנים)
 דרגה:   פילדמרשל
 פעולות ומבצעים
 מלחמת הבורים השנייה  מלחמת העולם הראשונה
 עיטורים
  מסדר האמבט   מסדר מיכאל הקדוש וג'ורג' הקדוש  המסדר הוויקטוריאני המלכותי  אות השירות המצוין 
 
סר ויליאם רוברט רוברטסון, ברונט (באנגלית: William Robert Robertson; ‏29 בינואר 1860 - 12 בפברואר 1933) היה קצין בצבא הבריטי אשר בין היתר כיהן כראש המטה הכללי הקיסרי במהלך מלחמת העולם הראשונה.
רוברטסון נחשב עד היום לחיל היחיד בצבא הבריטי אשר טיפס מדרגת טוראי ועד פילדמרשל.
קריירה צבאית

ויליאם רוברטסון נולד ב-29 בינואר 1860 בעיירה וולבורן שבמחוז לינקולנשייר, אנגליה. הוא התגייס לצבא הבריטי בנובמבר 1877, כשהוא מוותר על עיסוקו כמשרת באחוזתו של רוזן קרדיגן. עם גיוסו הצטרף לרגימנט נושאי הרומח ה-16 (של המלכה) שם שירת במשך 12 שנים בתור פרש. רוברטסון נחשב בשנים אלו לחייל מצטיין אשר בין היתר קרא ספרי היסטוריה צבאית ואף זכה במקום הראשון בפלוגתו בתחרות "ירי, חרב ורומח". בשנת 1885 הועלה לדרגת 'רב-סמל מחלקתי' (Troop Sergeant Major). ב-27 ביוני 1888, לאחר שהגיע לדרגת החוגרים הבכירה ביותר ולאחר שקציניו יעצו לו, עבר רוברטסון את בחינת הקבלה לקצונה. הוא קיבל את דרגת הלוטננט משנה והוצב ברגימנט משמר הדרגונים ה-3 בתקופה בה בממוצא רק ארבע או חמישה חוגרים בשנה עברו את הבחינה והתקבלו לקצונה.
משום שלא הגיע רוברטסון מרקע כלכלי יציב בדומה לקצינים אחרים, היה לו קשה לעמוד באורח החיים של הקצינים סביבו. הוא הכין את המדים שלו בעצמו במקום לקנותם מחייט, הוא נהג לשתות מים עם הארוחות שלו ונמנע מעישון, כל זאת כדי לחסוך בכסף המעט שקיבל במשכורתו. בתקופה זו הועבר הרגימנט להודו ורוברטסון למד בזמנו החופשי את השפות המקומיות, לאחר מכן שימש כמתרגם במספר שפות כדי להשלים הכנסה. במרץ 1891 קודם רוברטסון לדרגת לוטננט, כשנה לאחר מכן הועבר לשירות המודיעין הצבאי במטה צבא הודו הבריטית ובאפריל 1895 הועלה לדרגת קפטן. בשנה זו השתתף רוברטסון במשלחת הצבאית לשחרור המבצר בשיטרל, שבצפון הודו הבריטית (כיום בצפון פקיסטן), הוא זכה להערכה מצד מפקדיו במהלך הקרבות ואף נפצע על ידי המדריכים המקומיים שלו במהלך סיור לסקירת השטח. לאחר הצלחת המשלחת ודיכוי המרד המקומי, קיבל רוברטסון את אות השירות המצוין עבור תרומתו למערכה.
בין השנים 1897-1898 למד רוברטסון במכללה למטה בקמברלי, הוא היה הקצין הראשון להתקבל למכללה שהתחיל את דרכו בשורות החוגרים, הוא התקבל בהמלצתו של המפקד העליון של הודו. במכללה למד בין היתר על תורות צבאיות שונות לצד טקטיקה צבאית, מתמטיקה, גרמנית וצרפתית, הוא סיים שני בכיתתו ובאפריל 1899 הועבר למחלקת המודיעין הקולוניאלית במשרד המלחמה.
עם פרוץ מלחמת הבורים השנייה נשלח רוברטסון בתחילת 1900 לשרת במטה של פרדריק רוברטס, המפקד העליון בדרום אפריקה. הוא השתתף במספר קרבות בחודשים אלו והועלה לדרגת מייג'ור במרץ של אותה השנה. באוקטובר חזר רוברטסון למשרד המלחמה שם כיהן במספר תפקידי מטה, תכנון ומודיעין, בנוסף הוא הועלה לדרגת לוטננט-קולונל (ברווט) עבור תרומתו למערכה בדרום אפריקה. בנובמבר 1903 הועלה לדרגת קולונל (ברווט), ביוני 1905 הוא קיבל את תפקיד סגן המפקח על מבצעים צבאיים ובנוסף קיבל עמיתות במסדר האמבט. משנת 1907 החל רוברטסון לשרת במספר תפקידים בפיקוד הצבא הבריטי באלדרשוט, בהם סגן קצין החימוש של הצבא וברגידיר במטה הצבא. באוגוסט 1910 הוא הועבר לכהן כמפקד המכללה לפיקוד, בדצמבר קודם לדרגת מייג'ור-גנרל, בספטמבר 1913 קיבל את התואר אביר המסדר הוויקטוריאני המלכותי ובאוקטובר הפך לממונה על האימונים הצבאיים במשרד המלחמה.
במשך שנים אלו, עסק רוברטסון בתרגום ספרי צבא וטקטיקה מגרמנית לאנגלית, בין היתר הוא חזר וטען כי גרמניה מהווה את האיום הצבאי הגדול ביותר על בריטניה. הוא היה מאוד מוערך על ידי מפקדיו, הוא נחשב לקצין מקצועי ואיכותי מאוד, אשר התמודד עם המשימות המורכבות ביותר.